《谒金门（春晚）》
宋代·吴礼之

风乍扇。帘外落红千片。飞尽落花春不管。斗忙莺与燕。

往事上心撩乱。睡起日高犹倦。料得伊家情眷眷。近来长梦见。

作者简介：字子和，钱塘人。生卒年均不详，[约公元一一九八年前后在世]，即约宋宁宗庆元中前后在世。工词。尝有王生陶女月夜共沉西湖，礼之作霜天晓角吊之。礼之有顺受老人词五卷，《花庵词选》传于世。